钦定古今图书集成/明伦汇编/宫闱典/第003卷 > 尾宿九星神宫一星图
## 钦定古今图书集成/明伦汇编/宫闱典/第003卷 > 尾宿九星神宫一星图

图考

尾宿　神宫

按《星经》，龙尾九星为后宫第一星后，次三夫人，次九
嫔，次嫔妾。一名后族，水星也，二风后，三天鸡，四天狗，
五太庙。皆欲明大小相承，则宫多子孙。

按：《史记天官书》尾为九子曰：“君臣斥绝不和。”

按《隋书天文志》：“尾九星，后宫之场，妃后之府。上第一
星后也。次三星夫人，次星嫔妾。第三星傍一星名曰
神宫，解衣之内室。”

按《步天歌》：“九星如钩苍龙尾，尾西一星是神宫，所以
列在后妃中。”

按《新法历书》表同，一、二、三、四、五、六俱水火，七水火月，
八火月，九火月，神宫金土。